CELEX: C2004/217/25
Language: et
Date: 2004-08-28 00:00:00
Title: Kohtuasi C-257/04: Eelotsusetaotlus, mille esitas Court of Appeal (Inglismaa ja Wales), Civil Division 15. juuni 2004. aasta määrusega kohtuasjades Michael Jason Clarke v. Frank Staddon Ltd ning J.C. Caulfield, C.F. Caulfield ja K.V. Barnes v. Marshalls Clay Products Ltd

28.8.2004   
            
            
               ET
            
            
               Euroopa Liidu Teataja
            
            
               C 217/13
            
         Eelotsusetaotlus, mille esitas Court of Appeal (Inglismaa ja Wales), Civil Division 15. juuni 2004. aasta määrusega kohtuasjades Michael Jason Clarke v. Frank Staddon Ltd ning J.C. Caulfield, C.F. Caulfield ja K.V. Barnes v. Marshalls Clay Products Ltd
   (Kohtuasi C-257/04)
   (2004/C 217/25)
   Euroopa Ühenduste Kohus sai Court of Appeal (Inglismaa ja Wales), Civil Division'ilt eelotsusetaotluse 16. juuni 2004. aasta määrusega kohtuasjades Michael Jason Clarke v. Frank Staddon Ltd ning J.C. Caulfield, C.F. Caulfield ja K.V. Barnes v. Marshalls Clay Products Ltd, mis saabus kohtukantseleisse 15. juunil 2004. aastal, järgmistes küsimustes:
   
               1)
            
            
               Kas tööandja ja töötaja vahel sõlmitud siduv kokkuleppe, mille kohaselt makstakse puhkusetasu ühe osana töötaja töötasust (inglise k. rolled up holiday pay), rikub tööaja direktiivi 93/104/EÜ (1) artiklis 7 sätestatud töötaja õigust saada iga-aastast tasulist puhkust?
            
         
               2)
            
            
               Kas vastus esimesele küsimusele oleks erinev, kui töötajale on sama töötasu makstud nii enne kui ka pärast siduva kokkuleppe jõustumist, nii et kokkuleppe eesmärk pole olnud maksta lisatasu, vaid eraldada osa töötasust puhkusetasuks?
            
         
               3)
            
            
               Kui vastus esimesele küsimusele on jaatav, kas siis direktiivis kehtestatud õigusega võrreldav tasu ettemaksmine rikub artiklis 7 sätestatud õigust iga-aastasele tasulisele puhkusele?
            
         
               4)
            
            
               Kas selleks, et täita direktiivi 93/104/EÜ artiklist 7 tulenevat kohustust tagada iga töötaja õigus vähemalt neljanädalasele iga-aastasele tasulisele puhkusele, peab tasu maksma puhkamisele eelneval palgaperioodil või piisab sellest, et tasu makstakse osade kaupa aasta jooksul?
            
         
      (1)  Nõukogu 23. novembri 1993. aasta direktiiv 93/104/EÜ, mis käsitleb tööaja korralduse teatavaid aspekte, (EÜT L 307, 13.12.1993, lk 18).